У сельскай мясцовасці найбольш актыўна збіраюцца подпісы за Аляксандра Лукашэнку. Збіраюць іх прадстаўнікі ГА “Белая Русь” і БРСМ. Сябры ініцыятыўных групаў дэмакратычных кандыдатаў адзначаюць, што вяскоўцы, пасля таго, як паставілі подпісы за Аляксандра Лукашэнку, не хочуць падпісвацца за іншых кандыдатаў. Па словах вяскоўцаў, тыя хто збіраў подпісы за Лукашэнку, загадалі больш не падпісвацца ні за кога. Таму яны баяцца падтрымліваць іншых кандыдатаў - а раптам забяруць у іх пенсіі.